Tibeta
Šis raksts ir par vēsturisku reģionu. Par Ķīnas administratīvo vienību skatīt rakstu Tibetas autonomais reģions. Tibeta (tibetiešu: བོད (Böd), vienkāršotā ķīniešu: 西藏, piņjiņs: Xīzàng) ir kultūrvēsturisks novads Centrālāzijā. Apzīmējumu "Tibeta" (iespējams, no tibetiešu: thub — "stiprs") lieto gan, lai nosauktu vēsturisko un neatkarīgo Tibetas valsti, ko 1950. gadā okupēja Ķīnas Tautas Republika, gan arī, lai nosauktu mūsdienu Ķīnas Tautas Republikas sastāvdaļu ("Tibetas autonomais rajons"). Tibetas galvaspilsēta ir Lhasa. Tibetas iedzīvotāji lielākoties ir budisti, lai arī to skaits ir samazinājies, kopš to iekaroja Ķīna.